Kuu liigub Sõnnis    Kui Kuu on Sõnnis, on  inimestele tähtis rahu ja stabiilsus. Vajatakse rohkem armastust ja turvatunnet ning kindlust homse päeva suhtes.  Sensuaalsus ja maalähedane elujõud moodustavad neil päevil harmoonilise terviku. Üldine energiatase on üle keskmise.  Elutempo aeglustub, inimesed on inertsemad ning konservatiivsemad. Ollakse tõrjuvad uute ideede suhtes.  Sõnni mõju võimendab kõiki füüsilisi meeli, mistõttu hõrgud söögid-joogid ning armunaudingud pakuvad suuremat rahulolu.  Tervis: Hoida turja-, kaela-ja  kõri piirkonda, kurgumandleid, häält ja häälepaelu, vältida külmetumist. Ei soovitata mandlioperatsioone ega lõualuu kirurgiat, samuti hambaravi protseduure.  Sobilikud tegevused: toiduvalmistamine ja küpsetamine, laulmine ja tantsimine, looduses viibimine, taimede ja aiandusega (mulla ja maaga) seotud ettevõtmised, kaunistamine ja ehtimine, kokteilide ja erinevate hõrgutiste degusteerimine, lõhna- ja aroomiteraapia, lõõgastavad massaaþid, maskid, vannid, heliteraapia, keraamika ja skulptuur, värvimine  ja maalimine.  Tuleks algust teha asjadega, mis peavad olema püsivad ja kauakestvad, kuid mis ei anna kiireid tulemusi. Parim hetk selleks, et keskenduda enda jaoks tõeliselt olulisele.